**Județul Satu Mare Anexa nr. 2 la Proiectul de Hotărâre**

**Consiliul Județean nr. \_\_\_\_\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_\_**

**Contribuția lunară de întreținere/beneficiar precum și** **categoriile de venituri care se iau în calcul la stabilirea venitului lunar pe membru de familie în baza căruia se calculează contribuția individuală pentru serviciile oferite în cadrul Căminului** **pentru** **persoane vârstnice “Șansa” Satu Mare,**

**pentru anul 2025**

**Art. 1** (1) Persoanele vârstnice beneficiare de servicii sociale în Căminul pentru persoane vârstnice “Șansa” Satu Mare datorează o contribuție lunară de întreținere în cuantum de până la 60% din valoarea veniturilor personale lunare, fără a depăși costul mediu lunar de întreținere;

(2) Diferența până la concurența valorii integrale a contribuției lunare de întreținere în funcție de gradul de dependență al persoanei beneficiare, se va plăti de către susținătorii legali ai acestora, dacă realizează venit lunar pe membru de familie în cuantum mai mare decât valoarea netă a salariului de bază minim brut pe țară garantat în plată, stabilit potrivit legii,

(3) Susţinătorii legali pot acoperi din veniturile proprii contribuţia lunară integrală printr-un angajament de plată.

(4) La stabilirea venitului lunar pe membru de familie al susţinătorilor legali se procedează după cum urmează:

a) din veniturile nete lunare ale susţinătorilor legali se scad eventualele obligaţii legale de întreţinere, aflate în executare;

b) suma rămasă se împarte la numărul membrilor de familie pe care susţinătorii legali îi au efectiv în întreţinere;

c) la stabilirea mijloacelor celui care datorează întreţinerea se ţine seama de veniturile şi bunurile acestuia, precum şi de posibilităţile de realizare a acestora.

(5) În situația în care veniturile persoanei vârstnice precum și ale susținătorilor legali ai acestora sunt insuficiente pentru acoperirea contribuției lunare de întreținere, sumele necesare completării diferențelor se suportă din bugetul Judetului Satu Mare;

(6) Persoanele vârstnice care nu au venituri și nici susținători legali, nu datorează contribuția de întreținere, aceasta fiind asigurată din bugetul Județului Satu Mare, în limita stabilită de acesta raportat la gradul de dependență.

(7) Obligația de plată a contribuției lunare de întreținere în sarcina persoanei vârstnice și /sau a susținătorilor legali se stabilește printr-un angajament de plată, semnat de persoana vârstnică, de reprezentantul său legal, după caz și/sau de susținătorul legal. Angajamentul de plată constituie titlu executoriu;

(8) după o perioadă de 30 de zile de la scadență, beneficiarul/susținătorul legal va fi notificat în scris pentru întârzierea la plată;

(9) neplata contribuției de întreținere datorate ca urmare a notificării menționate la alin (8), obligă Direcția Generală de Asistență Socială și Protecția Copilului a Județului Satu Mare la demararea tuturor procedurilor legale în vederea recuperării acesteia de la beneficiar și /sau susținător legal, după caz.

(10) Direcția Generală de Asistență Socială și Protecția Copilului a Județului Satu Mare are obligația, ca, trimestrial, să transmită Direcției Economice din cadrul Consiliului Județean Satu Mare, o situație privind încasarea și virarea la bugetul județului a contribuției lunare de întreținere datorate de persoanele vârstnice beneficiare și/sau de către susținătorii legali ai persoanelor vârstnice îngrijite în cadrul Căminului pentru persoane vârstnice “Șansa” Satu Mare.

(11) Recalcularea contribuției de întreținere ca urmare a modificărilor veniturilor persoanei vârstnice îngrijite sau ale persoanelor obligate la plata contribuției de întreținere se efectuează de către centrul rezidențial.

(12) Conducerea centrului rezidențial are obligația de a informa persoanele care au încheiat angajamentul de plată ori de câte ori intervin modificări ale costului mediu lunar de întreținere, ale contribuției de întreținere sau ale categoriilor de venituri care se iau in calcul la stabilirea venitului lunar pe membru de familie în baza căruia se recalculează cuantumul contribuției lunare de întreținere.

**Art. 2** **Contribuția lunară de întreținere** în sarcina persoanei vârstnice și /sau a susținătorilor legali se stabilește după cum urmează:

|  |  |  |
| --- | --- | --- |
| **Nr. crt.** | **Gradul de dependență** | **Contribuția lunară de întreținere/beneficiar** |
| **1.** | **persoane vârstnice dependente** | **4928 lei** |
| **2.** | **persoane vârstnice semidependente** | **3374 lei** |
| **3.** | **persoane vârstnice care nu sunt dependente** | **2543 lei** |

**Art.3** **Categoriile de venituri care se iau în calcul la stabilirea venitului lunar al persoanei vârstnice și pe membru de familie al susținătorilor legali ,**  prevăzute de Legea nr. 227/2015 privind Codul Fiscal, cu modificările și completările ulterioare, sunt următoarele:

- venituri din salarii și asimilate salariilor (definite conform art.76);

- venituri din pensii (definite conform art.99);

- venituri din activiăți independente (definite conform art.67);

- venituri din drepturi de proprietate intelectuală (definite conform art.70);

- venituri din cedarea folosintei bunurilor (definite conform art.83);

- venituri din investiții (definite conform art.91);

- venituri din activități agricole, silvicultură, și piscicultură (definite conform art.103);

- venituri din premii și jocuri de noroc (definite conform art.108);

- venituri din transferul proprietăților imobiliare din patrimoniul personal (definite conform art. 111)

- venituri din alte surse(definite conform art.114 și respectiv 117).

**Art.4** **Obligația de întreținere există între:**

**- soț și soție, rudele în linie dreaptă, între frați și surori, precum și între celelalte persoane anume prevăzute de lege;**

**- foștii soți,** cu respectarea prevederilor art. 389 din Legea nr. 287/2009 privind Codul civil, republicată, cu modificările și completările ulterioare.

**Art.5 Întreținerea se datorează în următoarea ordine:**

* soții și foștii soți își datorează întreținere înaintea celorlalți obligați;
* descendentul este obligat la întreținere înaintea ascendentului, iar dacă sunt mai mulți descendenți sau mai mulți ascendenți, cel în grad mai apropiat înaintea celui mai indepărtat;
* frații și surorile își datorează întreținere după părinți, însă înaintea bunicilor.

**VICEPREȘEDINTE , SECRETAR GENERAL AL JUDEȚULUI,**

Filip Cătălin Marian Crasnai Mihaela Elena Ana

**Coordonator Compartiment Autoritate Tutelară**

Bartha Helga Elisabeta

**Director executiv Direcția Economică,**

Balogh Arnold Istvan

Red/tehnored.M.B.L./5 ex.